VI 
PRAEFATIO. 
Hisce subjunxit citationes Linnaei et Tournefortii, et iconem singulae 
speciei retulit, simul memorans quo in loco quamque invenerit. Haec 
manuscripta magna ex parte materiem praebuerunt unde Prodromus 
Florae Graecae confectus fuit. Exhibent scilicet non solum mille plantas 
Florae Graecae, quin et caeteras quas hic illic in Graecia Sibthorp obser- 
vaverat. At haec manuscripta non adeo omnibus numeris absoluta 
sunt, prout fors fuissent si Sibthorp ipse ultimam manum operi impo- 
suisset. Plurima enim necessario addenda observavi ex herbario, itine- 
rariis, atque aliis catalogis et Floris ejus partialibus desumenda. No- 
mina praeterea, et synonyma auctorum, multis in locis correxi et mutavi, 
herbariis Linnaei, Banksii et Tournefortii, quae satis evolvere defuncto 
amico nostro non licuit, ita suadentibus. 
Observationes in utroque opere botanicae, characteres specifici, de- 
scriptionesque, ea omnia mihi imputanda sunt; namque omnia haec 
intacta Sibthorp praetermisit. Lectorem igitur oro, obsecro, quascunque 
hallucinationes in his rebus detexerit, condonet benevolus. Hanc ve- 
niam jure quodam mihi impetrare fas est. Nam vix observatio aliqua, 
aut etiam nomen, plantis siccatis sive iconibus a Sibthorp adjectum 
fuit. Quae igitur observatio, aut quod nomen in manuscriptis cuique 
plantae convenerit, non nisi ex investigatione nominum et notarum 
congeriei, pluries repetita, laboriosissima, patuit. Insuper haec praesertim 
liceat memorare, quod nomina in itinerario conscripta plerumque ex- 
temporanea fuerint, et postea multis in locis per catalogos varios mu- 
tata, nulla prioris tituli commemoratione citata. Hinc summopere 
cavendum duxi, quo minus ulla planta de qua ex mentione in priori- 
bus catalogis aut itinerariis facta, incertus fuerim, aut de qua aut me 
aut alios falli posse suspicarer, in Floram admittatur, nisi prius aut 
herbarium Sibthorpianum, aut icones Bauerianae, sedem ejus rite con- 
firmaverint. His testimoniis deficientibus nomen Sibthorpianum sub- 
junxi. Cum vix ulla plantarum cryptogamicarum in Prodromo Florae 
Graecae enumeratarum specimina in collectaneis Sibthorpianis hodie 
conservata extant, de his fides illustrissimo viro ipsi, classis Cryptoga- 
miae certe peritissimo, omnis danda est. 
